

На основу члана 58. Статута општине Котор Варош («Службени гласник општине Котор Варош» број: 10/17), и члана 3. Одлуке о начину одабира пројеката невладиних/непрофитних организација по ЛОД методологији («Службени гласник Општине Котор Варош», број:12/15), начелник општине Котор Варош објављује:

**Јавни Позив**

**организацијама цивилног друштва/невладиним организацијама и спортским организацијама за предају приједлога пројеката које ће финансирати/суфинансирати Општина Котор Варош у 2019. години**

Општина Котор Варош позива све организације цивилног друштва (ОЦД) / невладине организације (НВО) из Босне и Херцеговине и спортске организације са подручја општине Котор Варош да доставе приједлоге пројеката који су у складу са развојним циљевима Општине Котор Варош, из сљедећих приоритетних области:

1. Подршка активностима у области заштите и очувања животне средине и дјеловање у катастрофама
2. Подршка активностима младих на промоцији културе и очувању традиције
3. Подршка активностима из области омладинског организовања и заштите права дјеце
4. Подршка активностима на промоцији и развоју спорта и спортске рекреације

**А) Укупан износ средстава за одобрене пројекте организацијама цивилног друштва/невладиним организацијама је 10.000,00 КМ (по пројекту од  500,00 КМ - 1.000,00 КМ) као и 6.000,00 КМ (по пројекту од  500,00 КМ - 1.000,00 КМ) на основу Споразума општине Котор Варош и организације World Vision BiH којим се суфинансирају пројекти који третирају заштиту права дјеце и који су у складу са Локалним акционим планом за дјецу општине Котор Варош за период од 2018.-2022. године.**

**Б**) **Укупан износ средстава за одобрене пројекте спортским организацијама је 10.000,00 КМ (по пројекту од  500,00 КМ - 1.000,00 КМ ).**

**Дужина трајања сваког пројекта може бити од 1 до 2 мјесеца. Пројекти се требају провести у периоду 01.07.2019. године – 31.08. 2019. године.**

**ПРАВО УЧЕШЋА:**

Учешће у овом јавном позиву за средства под тачком А) је отворено, на једнаким основама, за све формално регистроване ОЦД и НВО (удружења или фондације) из Босне и Херцеговине, у складу са важећим законским прописима у Босни и Херцеговини.

Учешће у овом јавном позиву за средства под тачком Б) је отворено за спортске организације са подручја општине Котор Варош.

Све заинтересоване организације цивилног друштва и спортске организације детаљне информације о условима за аплицирање и критеријима за финансирање пројеката могу пронаћи у  смјерницама за апликанте у оквиру јавног позива.

**ПРЕУЗИМАЊЕ ДОКУМЕНТАЦИЈЕ:**

 Документација за пријаву на Јавни позив за Општину Котор Варош се може преузети од

**17.05**.**2019. године**,преузимањем у Одјељењу за друштвене дјелатности, Општина Котор Варош, Цара Душана бб, 78220 Котор Варош.

 Све потребне информације и електронска верзија цијелог пакета пријавне документације

 може се наћи wеб страници Општине Котор Варош [www.opstinakotorvaros.com](http://www.opstinakotorvaros.com).

 **ПРЕДАЈА АПЛИКАЦИЈА:**

Испуњена апликација (са комплетном захтјеваном документацијом) се мора доставити **у једном (1) примјерку у штампаној форми и једној електронској копији (ЦД или УСБ)** у затвореној коверти препорученом поштом или лично током радних дана (понедјељак – петак), у периоду од 08.00 до 14.00 сати, на сљедећу адресу, са назнаком за „**Јавни Позив организацијама цивилног друштва/невладиним организацијама и спортским организацијама за предају приједлога пројеката које ће финансирати/суфинансирати Општина Котор Варош у 2019. години.**

Котор Варош: Протокол, шалтер сала

Општина Котор Варош

Цара Душана бб

78220 Котор Варош

Рок за предају апликација је **27.05.2019. године, до 15.00 часова**. Апликације достављене након наведеног рока бити ће разматране једино у случају да поштански печат указује на датум слања прије званичног истека рока.

 На коверти је потребно назначити назив позива за предају приједлога пројеката, пуно име

 и адресу апликанта, пуни назив пројекта са назнаком **“Не отварати прије званичног**

 **отварања”**.

 О примљеној пошиљци у Општини ће се водити уредна евиденција и издавати потврде о

 пријему.

 Сви апликанти који су предали приједлоге пројеката, који су прихваћени или одбијени,

 ће бити обавјештени у писаној форми о одлуци у вези са њиховим приједлогом пројекта

 у року од 15 дана од дана затварања јавног позива. Резултати ће бити објављени на wеб

 страници Општине Котор Варош [www.opstinakotorvaros.com](http://www.opstinakotorvaros.com) као и на огласној плочи

 Општине.

 Број: 09/1-04-2/19

 Датум: 17.05.2019. године

НАЧЕЛНИК ОПШТИНЕ

 Зденко Сакан